Účastník olympijských hierÚčastník olympijských hier
**Štěpán Wagner** (\* 5. október 1981, Brno) je český atlét, ktorý sa venuje skoku do diaľky. Pozoruhodné je, že sa atletike venuje popri práci inžiniera v kameňolome. Jeho trénermi sú Stanislav Joukal a Boleslav Patera a je členom ASC Dukla Praha, no trénuje v Brne.

Kariéra
-------

### Spôsob prípravy

Štěpán Wagner sa atletike venuje ako hobby, pretože vie, že ho neuživí. Pracuje ako inžinier v kameňolome. V rozhovore pre Deník.cz sa vyjadril, že ho kombinácia práce a atletiky nevyčerpáva, nakoľko atletiku berie ako relax. Hoci je členom ASC Dukla Praha, trénuje v Brne pod trénerom Stanislavom Joukalom, ktorý každý tréning natáča na videokameru a následne ho pošle cez internet trénerovi ASC Dukla Praha Boleslavovi Paterovi, ktorý daný tréning vyhodnotí a závery pošle späť. 

### 2005

#### Halové majstrovstvá Európy

V marci reprezentoval Česko na Halových majstrovstvách Európy 2005 v Madride nepostúpil z kvalifikácie výkonom 7,44 m. V kvalifikačnej B-skupine skončil na 12. mieste, celkovo 26. z 29-tich a mal jeden platný pokus a dva nevydarené.

Na tieto majstrovstvá sa kvalifikoval výkonom 7,96 m, ktorý dosiahol na halovom mítingu v pražskej mestskej časti Strahov 31. januára 2005.

#### Letná svetová univerziáda

V auguste reprezentoval Česko v skoku do diaľky na Letnej svetovej univerziáde 2005 v tureckom Izmire. Z kvalifikácie postúpil 11. najlepším výkonom  - 7,51 m (podpora vetra: +1,1 m/s) vďaka výkonu (označuje sa *q*), ďalšie skoky v kvalifikácii boli 7,34 m (+0,8 m/s) a 7,28 m (+1,4 m/s).  Vo finále skončil na 8. mieste výkonom 7,45 m (+0,5 m/s), ďalšie pokusy boli: nevydarený pokus, 7,38 m (-0,9 m/s), 7,14 m (-1,2 m/s), 7,32 m (0 m/s), 7,11 m (+0,5 m/s). K prvému miestu Ukrajinca Volodymyra Zyuskova mu chýbalo 61 cm, k druhému Alžírčanovi Issamovi Nimovi 57 cm a tretiemu Talianovi Stefanovi Dacastellimu 50 cm. 

### 2009

#### Halové majstrovstvá Európy

Na Halové majstrovstvá Európy v Turíne sa nekvalifikoval, lebo neprekonal limit Českého atletického zväzu 7,90 m. K prekonaniu limitu mu chýbalo 5 cm. 

#### Majstrovstvá sveta

Zúčastnil sa Majstrovstiev sveta 2009 v Berlíne, kde nepostúpil z kvalifikácie výkonom 768 cm v disciplíne skoku do diaľky. V kvalifikácii, v ktorej štartoval v A-skupine, dosiahol výkony 7,52 m (podpora vetra: +0,9 m/s), 7,68 m (+0,3 m/s) a 7,43 m (+0,3 m/s), no k poslednému postupujúcemu Luisovi Catumasovi mu chýbalo 33 cm.  Celkovo skončil na 35. mieste zo 45-tich účastníkov. Spolu s Romanom Novotným boli jediný český reprezentanti v skoku do diaľky mužov.

Splnil B-limit na Majstrovstvá sveta výkonom 8,06 m na mítingu v Brne 21. júla 2009.

### Atletický most

Štěpán Wagner sa zúčastňuje aj slovenského mítingu Atletický most.

* 2009 - 3. miesto (7,51 m)
* 2007 - 7,64 m

Osobné rekordy
--------------

|  |  |
| --- | --- |
| Vonku
* 100 metrov - 10,67 s (podpora vetra: +1,4 m/s; 22. máj 2004; Třinec, Česko)
* 200 metrov - 10,09 s (+0,3 m/s; 28. máj 2006; Valencia, Španielsko)
* Skok do diaľky - 8,15 m (+1,3 m/s; 8. august 2009; Tábor, Česko)

 | V hale
* Skok do diaľky - 7,96 m (31. január 2005; Strahov, Praha, Česko)

 |

Výkonnostný rast
----------------

*(Pozn.: Nakoľko na stránke Medzinárodnej asociácie atletických federácií (IAAF) má uvedený celkovo len jeden čas v behu na 100 m a 200 m, tak nie je možné zostaviť výkonnostný rast.)*

|  |  |
| --- | --- |
| Vonku
* **Skok do diaľky**

2004 - 7,88 m (+0,3 m/s; Plovdiv, Bulharsko; 19. jún)
2004 - 7,88 m (+1,3 m/s; Praha, Česko; 7. august)
2005 - 8,11 m (na pretekoch chýbal vetromer; Brno, Česko; 18. august)
2006 - 7,88 m (+0,5 m/s; Hodonín, Česko; 24. september)
2007 - 7,87 m (+1,6 m/s; Brno, Česko; 13. máj)
2008 - 8,00 m (+1,5 m/s; Brno, Česko; 22. júl)
2008 - 8,00 m (podpora vetra neznáma; Brno, Česko; 18. september)
**2009 - 8,15 m (Tábor, Česko; 8. august)**
 | V hale
* **Skok do diaľky**

2004 - 7,80 m (Bratislava, Slovensko; 25. január)
**2005 - 7,96 m (Strahov, Praha, Česko; 31. január 2005)**
2006 - 7,88 m (Luxembourg, Luxembursko; 27. január)
2007 - 7,72 m (Luxembourg, Luxembursko; 27. január)
2008 - 7,76 m (Olomouc, Česko; 12. január)
2009 - 7,85 m (Praha, Česko; 7. február)
 |

Osobný život
------------

Vyštudoval VUT v Brne.

Referencie
----------

1. 1 2 3 4 5   *Štěpán Wagner* [online]. atletika.cz. Dostupné online.  (po česky)
2. 1 2   *Dálkař z kamenolomu drží rekord pracujících* [online]. denik.cz, 23. júl 2009. Dostupné online.  (po česky)
3. ↑   *Atlet Wagner: Místo na gauč chodím na stadion* [online]. denik.cz, 22. júl 2009. Dostupné online.  (po česky)
4. ↑   *Men Long Jump Athletics European Indoor Championship 2005 Madrid (ESP) - Sunday 06.03* [online]. todor66.com. Dostupné online.  (po anglicky)
5. ↑   *MEN'S Long Jump - Qualifyting* [online]. universiadeizmir.org.tr. Dostupné online.  (po anglicky)
6. ↑   *MEN'S Long Jump - Qualifyting Group A* [online]. universiadeizmir.org.tr. Dostupné online.  (po anglicky)
7. ↑   *MEN'S Long Jump - Final* [online]. universiadeizmir.org.tr. Dostupné online.  (po anglicky)
8. ↑   *Long Jump - M Qualification* [online]. iaaf.org. Dostupné online.  (po anglicky)
9. ↑   *Long Jump - Men Qualification* [online]. iaaf.org. Dostupné online.
10. ↑   *TÝDEN.CZ známkoval atlety: ani Špotáková nemá jedničku* [online]. tyden.cz, 24. august 2009. Dostupné online.  (po česky)
11. ↑   *Štěpán Wagner* [online]. denik.cz. Dostupné online.  (po česky)
12. ↑   *Dálkař Wagner se předvedl v Brně. Splnil limit pro účast na MS v Berlíně* [online]. idnes.cz, 21. júl 2009. Dostupné online.  (po česky)
13. ↑   *RESULTS* [online]. atletikadubnica.sk. Dostupné online. Archivované 2009-09-20 z originálu.  (po anglicky)
14. ↑   *7. Atletický Most 2009 (Míting EA Classic)* [online]. atletickymost.sk. Dostupné online.
15. ↑   *Ing. Štěpán Wagner* [online]. fce.vutbr.cz. Dostupné online.

Externé odkazy
--------------

* 

* Štěpán Wagner na stránke IAAF.org (po anglicky)